b'\n_START_ARTICLE_\nJu-jutsu\n_START_SECTION_\nHistorisk\n_START_PARAGRAPH_\nJujutsu blev udviklet af samuraierne i det feudale Japan (f\xc3\xb8r 1868) som en metode, der bygger p\xc3\xa5 n\xc3\xa6rkamp, enten ubev\xc3\xa6bnede eller anvender mindre v\xc3\xa5ben, der kan bruges defensivt eller offensivt, til at t\xc3\xb8jle en eller flere ubev\xc3\xa6bnede eller v\xc3\xa6bnede modstandere. Da det blev klart at angreb kun med slag hurtigt kunne blive ineffektivt, l\xc3\xa6rte ud\xc3\xb8verne at den mest effektive metode for at neutralisere en fjende var at benytte l\xc3\xa5se, kast og stranguleringer. Disse teknikker blev bygget op omkring princippet at udnytte fjendens egen kr\xc3\xa6fter imod dem selv, frem for at skulle direkte modstride fjendens kraft._NEWLINE_I dag findes der mange varianter af moderne jujutsu. Jujutsu skoler udnytter forskellige former for teknikker (f.eks. kast, stranguleringer, l\xc3\xa5se, slag, spark, f\xc3\xb8regreb m.m). Desuden underviser nogle skoler i brug af v\xc3\xa5ben._NEWLINE_Judo er en \xc3\xa6ndret form af, der er p\xc3\xa5 det olympiske program._NEWLINE_Kan\xc5\x8d Jigor\xc5\x8d (\xe5\x98\x89\xe7\xb4\x8d \xe6\xb2\xbb\xe4\xba\x94\xe9\x83\x8e, 1860\xe2\x80\x931938) var den person, som omdannede den form for jujutsu, der blev tr\xc3\xa6net i det feudal Japan (f\xc3\xb8r 1868), til kamsportsdisciplinen judo. Judo blev langeret i \xc3\xa5r 1882. Fra 1906 blev judo introduceret i de japanske folkeskoler.\n_START_SECTION_\nOrganisering af Ju-jutsu\n_START_PARAGRAPH_\nJu-jutsu organiseres af forskellige forbund, b\xc3\xa5de nationalt og internationalt.\n_START_SECTION_\nDansk Judo og Ju-Jitsu Union (DJU)\n_START_PARAGRAPH_\nI DJU dyrkes de 3 discipliner Judo, Jiu-jitsu og Ju-jutsu som sportsgrene. Organisatorisk er Jiu-Jitsu og Ju-Jutsu samlet i een sektion under f\xc3\xa6llesbetegnelsen Ju-Jitsu mens judo er organiseret for sig selv. Judo og Ju-jitsu sektionerne er medlem af Danmarks Idr\xc3\xa6ts Forbund og Team Danmark samt Nordiske, Europ\xc3\xa6iske og Internationale forbund.\n_START_SECTION_\nDansk Ju-Jitsu Forbund (DJJF)\n_START_PARAGRAPH_\nDansk Ju-Jitsu Forbund er stiftet i 1991 af 14 danske klubber der var medlem af det dav\xc3\xa6rende World Ju-Jitsu Federation. DJJF klubberne tr\xc3\xa6ner en moderne form for Ju-Jitsu. DJJF arrangerer kurser og konkurrencer indenfor Ju-Jitsu.\n_START_SECTION_\nDansk Jiu-Jitsu Selvforsvars Forbund\n_START_PARAGRAPH_\nJiu-Jitsu som selvforsvar tilpasset danske forhold.\n_START_SECTION_\nDansk Japansk-Jujitsu Forbund (DJJF)\n_START_PARAGRAPH_\nDansk Japansk-jujitsu Forbund er et forbund for klubber, der ud\xc3\xb8ver Nihon Jujutsu (\xe6\x97\xa5\xe6\x9c\xac\xe6\x9f\x94\xe8\xa1\x93). Det er en moderne japansk form for selvforsvar, der er baseret p\xc3\xa5 traditionelle teknikker, som Hanshi Shizuya Sato (10. dan i Nihon Jujutsu) har samlet og underviser i.\n_START_SECTION_\nDansk Budo Sammenslutning (DABS)\n_START_PARAGRAPH_\nDansk Budo Sammenslutning er et forbund for klubber, der ud\xc3\xb8ver Nihon Jujutsu, Goju-Ryu Karate-Do, Koryu Bujutsu samt karate med brug af v\xc3\xa5ben, der kaldes for Okinawan kobudo. Okinawan kobudo m\xc3\xa5 ikke forveksles det japanske filosofi-system inden for budo, der kaldes for kobudo.\n_START_SECTION_\nIMAF Denmark\n_START_PARAGRAPH_\nDJJF og DABS udg\xc3\xb8r den danske afdeling af IMAF \xe2\x80\x93 IMAF Denmark. Begge forbund er medlemmer af International Martial Arts Federation (IMAF) og er s\xc3\xa5ledes organiseret af Kokusai Budoin (det internationale Budo akademi i Japan). Forbundenes pensa og gradspr\xc3\xb8vekrav er ligeledes revideret og godkendt af IMAF.\n_START_SECTION_\nInternationalt\n_START_PARAGRAPH_\nWAMA_NEWLINE_World Alliance of Martial art er et internationalt og uafh\xc3\xa6ngigt forund der er skabt p\xc3\xa5 baggrund af relationer af repr\xc3\xa6sentanterne i forbundet. Det er skab for at h\xc3\xb8jne det tekniske niveau og udveksle erfaringer imellem de enkelte lande. www.waofma.com\n_START_SECTION_\n2ways Jujutsu Federation\n_START_PARAGRAPH_\n2ways Jujutsu Federation er et internationalt kampsportsforbund med hoveds\xc3\xa6de i Aller\xc3\xb8d. Forbundet varetager stilarterne 2ways Jujutsu og 2ways Judo og har klubber p\xc3\xa5 Sj\xc3\xa6lland. Forbundet blev grundlagt i 2007. Forbundet afholder l\xc3\xb8bende kurser, bl.a. de kendte kursusserier: Judo For Sjov, Selvforsvar For Sjov samt har et uddannelsesforl\xc3\xb8b for kommende instrukt\xc3\xb8rer inden for Jujutsu og Judo. 2ways Jujutsu Federation har ogs\xc3\xa5 en repr\xc3\xa6sentant i Japan (2ways Jujutsu Federation \xe2\x80\x93 Asia).'